Nasiru Muhammad Al -Muktar Kabara wanda aka fi sani da Nasuru Kabara (18 ga watan Afrilu, a shekarar 1924 - 1996) An haife shi a shekara ta 1924, kuma ya rasu a shekara ta 1996, Babban fitaccen malamin Addinin Musulunci na Ɗariƙar Qadiriyya ne a jihar Kano, wanda ya kafa Darul Qadiriyya, kuma Jagoran Qadiriyya na Ƙasashen Afirka ta yamma a hukumance, Ɗansa Qaribullah Nasiru Kabara ne ya gaje shi. Kuma mahaifin wanda ake zargi da yin kalaman ɓatanci ga fiyayyen halitta Manzon Rahama (S A W), Abduljabbar Nasuru Kabara. Abduljabbar Nasiru Kabara wanda a yanzu haka gwamnatin jihar Kano a ƙarƙashin Abdullahi Umar Ganduje Khadimul Islam ta turashi zuwa gidan gyara hali a jihar Kano. Mal Nasiru Kabara yana ɗaya daga cikin fitattun Malaman addinin Musulunci a Najeriya da Africa a bangaren Ɗariƙar Qadiriyya. An haife shi a Kuringawa a jihar Kano. Asali an ce kakansa ya fito daga tashar jiragen ruwa ta Kabara kusa da kogin Nijar, bayan Jihadin Usman dan Fodio a (1804-8), daga nan ne ya yi hijira zuwa kasar Hausa, zuwa masarautar Kano a bayan ƙarni na goma sha takwas (18), inda ya zauna a gaban fadar masarautar Kano, inda aka ba shi fili don ya zauna, wanda yau an wayi gari ana kiran wajen da matsayin Kabara ward "Unguwar Kabara".